ANDRI
ఆండ్రూ రస్సెల్‌పై నిషేధం ఎత్తివేత
న్యూఢిల్లీ: ఆస్ట్రేలియాతో ప్రస్తుతం జరుగుతున్న బిగ్‌ బాష్‌(బిబిఎల్‌) వెస్టిండీస్‌ ఆల్‌ రౌండర్‌ ఆండ్రూ రస్సెల్‌ బ్లాక్‌ కలర్‌ బ్యాట్‌ని వాడేందుకు క్రికెట్‌ ఆస్ట్రేలియా మంగళవారం నాడు గ్రీన్‌ సిగ్నల్‌ ఇచ్చింది.వివరాల్లోకి వెళితే బిబిఎల్‌లో భాగంగా సిడ్నీ సిక్సర్స్‌,సిడ్నీ థండర్స్‌ మధ్య జరిగిన ఒక మ్యాచ్‌లో థండర్స్‌ ప్లేయర్‌ రస్సెల్‌ ప్రత్యేకంగా తయారు చేసిన బ్యాట్‌తో ఏడవ స్థానంలో బరిలోకి దిగాడు.కాగా మ్యాచ్‌ అనంతరం బ్లాక్‌ బ్యాట్‌ వాడకం వల్ల బంతి కలర్‌ దెబ్బతింటుందని మ్యాచ్‌ అధికారులు నివేదిక అందజేశాయి.బ్యాట్స్‌ పీడ్‌ బ్యాక్‌ తీసుకుని రస్సెల్‌ బ్యాట్‌పై నిషేదం విధించింది.బ్యాట్‌కు ఉన్న నలుపు రంగు బంతికి అంటు కుంటుందని బిబిఎల్‌లో బ్లాక్‌ బ్యాట్‌పై తాత్కాలిక నిషేదం విధిస్తూ క్రికెట్‌ ఆస్ట్రేలియా నిర్ణయం తీసుకుంది.ఆటగాళ్ల డ్రెస్‌ కోడ్‌ను బట్టి బ్యాట్‌ కలర్‌ కూడా ఉండవచ్చని మొదట పేర్కొన్న క్రికెట్‌ ఆస్ట్రేలియా దానిపై తన నిర్ణయాన్ని మార్చుకుంటూ నిషేదం విధించింది.
ఇక నుంచి బిగ్‌ బాష్‌ లీగ్‌లో బ్లాక్‌ బ్యాట్‌ వాడరాదంటూ క్రికెట్‌ ఆస్ట్రేలియా నిబంధనలను విధించింది.కాగా మేము బ్లాక్‌ బ్యాట్‌పై నిషేదం విధిస్తున్నాం.బ్లాక్‌ బ్యాట్‌ వాడటానికి ఎటువంటి ఇబ్బంది లేదని మొదట చెప్పినా బంతిపై నల్లని మరకలు పడుతూ ఉండటంతో ముందస్తు నిర్ణయాన్ని ఉపసంహరించుకుంటున్నాం.అది బిబిఎస్‌ కావచ్చు.డబ్యూబిబిఎల్‌ కావచ్చు అంటూ బ్లాక్‌ బ్యాట్‌పై నిషేధం విధిస్తున్నాం అని పేర్కొంది.కాగా ఈ నిర్ణయంపై మంగళవారం బిగ్‌ బాష్‌ టి20 లీగ్‌ హెడ్‌ ఆంటోని ఎవరెడి స్పందించారు.కాగా మ్యాచ్‌ అధికారులు అందజేసిన నివేదికలో సూచించిన మార్పులు ఆధారంగా వెస్టిండీస్‌ ఆల్‌ రౌండర్‌ అండ్రూ రస్సెల్‌కు బ్లాక్‌ బ్యాట్‌ను రూపొందించిన స్పార్టాన్‌ కంపెనీ కొత్త బ్యాట్‌ని రూపొందించిదని తెలిపారు.కాగా క్రికెట్‌ ఆస్ట్రేలియా నిబంధనల ప్రకారం బంతికి నలుపు రంగు అంటుకోకుండా లామినేషన్‌తో కూడిన కవర్‌ని బ్యాట్‌పై ఉంచడం జరిగిందని,ఇలా చేయడం ద్వారా తాము సంతృప్తి చెందామని ఆయన స్పష్టం చేశారు.కాగా రాబోయే రోజుల్లో బిబిఎల్‌ మ్యాచ్‌ల్లో ఆండ్రూ రస్సెల్‌ బ్లాక్‌ బ్యాట్‌తో ఆడేందుకు గ్రీన్‌ సిగ్నల్‌ ఇస్తున్నామని వెల్లడించాడు.క్రికెట్‌ ఆస్ట్రేలియా ఆమోదించడంతో ఆటగాళ్ల డ్రైవ్‌ కోడ్‌ను బట్టి కలర్‌ బ్యాట్‌లను వాడేందుకు అనుమతి లభించింది.క్లబ్‌ ప్రైమరీ కలర్‌ ఏదైతే ఉంటుందో ఆటగాళ్లు వాడే బ్యాట్‌ కూడా ఆ కలర్‌లో ఉంటే బాగుంటుందని ఆయన పేర్కొన్నారు.ఇదిలా ఉంటే గతంలో బిబిఎల్‌లో సీజన్‌లో వెస్టిండీస్‌ క్రికెట్‌ క్రిస్‌ గేల్‌ బంగారు పూత కలిగిన బ్యాట్‌ను వాడిన సంగతి తెలిసిందే.